OpenLLM-France/wikimedia huggingface dataset:
# 15 de l'Àguila

15 de l'Àguila (15 Aquilae) és una estrella doble a la constel·lació de l'Àguila. Té una magnitud aparent 5,40. Està composta d'una estrella groga de la 5$^a$ magnitud i una estrella de la 7$^a$ magnitud, que ja pot resoldre's per un petit telescopi.

## Components

| NOM | Ascensió recta | Declinació | Magnitud aparent (V) | Tipus espectral | Referències |
| 15 de l'Àguila A | | | | | |
| 15 de l'Àguila B (HD 177442) | 19$^h$ 04$^m$ 56.3764$^s$ | -04° 02' 27.147 | 6.97 | K0 | Simbad |

## Referències

* ↑ Davide Gandolfi «REM near-IR and optical photometric monitoring of pre-main sequence stars in Orion. Rotation periods and starspot parameters» (en anglès). Astronomy and Astrophysics, 3, 04-11-2009, pàg. 1313-1330. DOI: 10.1051/0004-6361/200913327.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 01-03-2008, pàg. 91–101. DOI: 10.1051/0004-6361:20078788.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.

## Enllaços externs

* http://www.alcyone.de/cgi-bin/search.pl?object=HR7225 Arxivat 2011-12-09 a Wayback Machine.
* Imatge de 15 Aquilae
Viccionari
# (19521) Caos

(19521) Caos és un objecte clàssic del cinturó de Kuiper, un objecte de cinturó de Kuiper que no té ressonància amb cap planeta. Molt probablement es tracti d'un planeta nan. Caos va ser descobert el 1998 gràcies al programa Deep Ecliptic Survey amb un dels telescopis de Kitt Peak. La seva albedo és de 0,050+0,030 −0,016 i la seva magnitud absoluta (H) de 4,8, el que fa que es calculi el seu diàmetre en 600+140 −130 km.
Porta el nom de l'estat originari de l'existència de la mitologia grega, a partir del qual van aparèixer els primers déus.

## Òrbita

(19521) Caos té un període orbital d'aproximadament 309 anys. La seva òrbita, inclinada aproximadament 12 ° de l'eclíptica, és més llarga però menys excèntrica que la de Plutó, i no travessa mai l'òrbita de Neptú. Actualment, l'aproximació màxima possible a Neptú (MOID) és de 12,5 ua (1,87 mil milions de km).
Cap al 2035 (19521) Caos es trobarà en el seu periheli i s'aproximarà gairebé 40 ua de la Terra. La seva magnitud més brillant serà de 20,8.

## Característiques físiques

(19521) Caos és un objecte fosc, amb una albedo estimada del 5%, implicant un diàmetre de 600 km. El seu període de rotació és molt lent, ja que completa una volta sencera sobre si mateix en 3.985 dies. Segons Brown, és un probable planeta nan.

## Referències

* ↑ Afirmat a: Minor Planet Center Database.
* ↑ «JPL Small-Body Database». [Consulta: 18 febrer 2024].
* 1 2 3 4 5 6 7 8 9 10 11 «JPL Small-Body Database». [Consulta: 17 desembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=19521.
* 1 2 VVAA, 2012.
* ↑ «19521 Chaos (1998 WH24)» (en anglès). Nasa. [Consulta: 19 agost 2020].
* ↑ «(19521) Chaos» (en anglès). Minor Planet Center. [Consulta: 9 agost 2020].
* ↑ Brown, Michael E. «How many dwarf planets are there in the outer solar system? (updates daily)» (en anglès). California Institute of Technology. [Consulta: 19 agost 2020].

## Bibliografia

* VVAA «TNOs are cool": A survey of the trans-Neptunian region VI. Herschel / PACS observations and thermal modeling of 19 classical Kuiper belt objects». Astronomy & Astrophysics, 2012. arXiv: 1204.0697v1. DOI: 10.1051/0004-6361/201118743..
# (293) Brasilia

(293) Brasília és un asteroide pertanyent al cinturó d'asteroides descobert el 20 de maig de 1890 per Auguste Honoré Charlois des de l'observatori de Niça, França.
Està nomenat així per Brasil, el país de Sud-amèrica.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 8 9 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 38. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(293) Brasilia» (en anglès). Minor Planet Center. [Consulta: 4 maig 2015].
# (2991) Bilbo

(2991) Bilbo és un asteroide pertanyent al cinturó d'asteroides descobert per Martin Watt el 21 d'abril de 1982 des de l'Estació Anderson Mesa, a Flagstaff, Estats Units.

## Designació i nom

Bilbo va ser designat inicialment com 1982 HV. Posteriorment, el 1996, a proposta de Gareth V. Williams, va canviar el nom pel de Bilbo Saquet, personatge principal de la novel·la El Hòbbit de l'escriptor britànic J. R. R. Tolkien.

## Característiques orbitals

Bilbo orbita a una distància mitjana de 2,337 ua del Sol, podent allunyar-se'n fins a 2,854 ua i acostar-s'hi fins a 1,82 ua. Té una excentricitat de 0,2212 i una inclinació orbital de 5,151 graus. Triga 1.305 dies a completar una òrbita al voltant del Sol.

## Característiques físiques

La magnitud absoluta de Bilbo és 13,6 i el període de rotació de 4,064 hores.

## Vegeu també

* Llista d'asteroides del (2901) al (3000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 3 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2991.
* 1 2 3 4 5 6 7 «JPL Small-Body Database». [Consulta: 29 gener 2024].
* ↑ «New names of minor planets». Minor Planet Circulars (en anglès): 27124. 1996. Consultat el 25 de gener de 2015.
* 1 2 «(2991) Bilbo» (en anglès). Jet Propulsion Laboratory. Consultat el 25 d'agost de 2015.

## Enllaços externs

* «(2991) Bilbo». Minor Planet Center. [Consulta: 25 agost 2015].
# (2941) Alden

Alden és l'asteroide número 2941. Va ser descobert per l'astrònom Clyde Tombaugh des de l'observatori de Flagstaff (Arizona, Estats Units), el 24 de desembre de 1930. La seva designació provisional era 1930 YV.

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 3 novembre 2023].
* 1 2 3 4 5 6 7 8 «JPL Small-Body Database». [Consulta: 29 gener 2024].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2941.
# (2933) Amber

Amber és l'asteroide número 2933. Va ser descobert per l'astrònom N. G. Thomas des de l'observatori de Flagstaff (Arizona, Estats Units), el 18 d'abril de 1983. La seva designació alternativa és 1983 HN.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 3 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2933.
* 1 2 3 4 5 6 7 8 «JPL Small-Body Database». [Consulta: 29 gener 2024].
# (299) Thora

Thora és l'asteroide número 299. Forma part del cinturó d'asteroides. Va ser descobert per l'astrònom Johann Palisa des de l'observatori de Viena (Àustria), el 6 d'octubre de 1890. Gira sobre el seu eix molt a poc a poc.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 18 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 39. Editorial: Springer Science+Business Media. Llengua del terme, de l'obra o del nom: anglès.
# Abderrahmane Bechlagheme

Abderrahmane Bechlagheme (6 de juliol de 1995) és un ciclista algerià professional des del 2014.

## Palmarès

* 2012
** Campió d'Àfrica júnior en ruta
** Campió d'Àfrica júnior en contrarellotge
** Campió àrab júnior en ruta
* 2013
** Campió àrab júnior en ruta

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-04-13 a Wayback Machine.
* Fitxa a museociclismo.it
# Abir Al-Sahlani

Abir Al-Sahlani (en àrab: عبير السهلاني; Bàssora, Iraq, 18 de maig de 1976) és una política sueca. Membre del Partit del Centre, va seure al Riksdag, el Parlament suec, del 2010 al 2011, de nou del 2011 al 2014 i més recentment el 2019. També és diputada al Parlament Europeu d'ençà del 2019.
El 5 d'octubre del 2022, la diputada d'origen iraquià es va tallar els cabells durant el seu discurs a Estrasburg al Parlament Europeu, per mor de manifestar el seu suport a les dones iranianes, i alhora als manifestants, arran de la mort de Mahsa Amini tot demanant a Europa que actués.

## Referències

* ↑ «[VÍDEO L’eurodiputada Abir Al-Sahlani es talla els cabells en solidaritat amb les dones de l’Iran]». Vilaweb. [Consulta: 5 octubre 2022].
# Abiram

Abiram, també Abiron, (hebreu: אֲבִירָם "el meu pare és exaltat") és el nom de dues persones en el Vell Testament.
Un era el fill d'Eliab, qui, juntament amb el seu germà Dathan, es va unir a Korah en la conspiració en contra Moses i Aaron. Ell i tots els conspiradors, amb les seves famílies i possessions, van ser empassats per la terra (Números 16:1-40; 26:9-11; Salms 106:17).
El segon era el fill gran de Hiel el Bethelite, qui va morir prematurament a conseqüència de l'empresa del pare per reconstruir Jericó (1 Reis 16:34), segons (Joshua 6:26).
El nom Abram i el nom Abiram se suposa que són el mateix nom, etimològicament; el nom és testificat en babiloni al segle xxiv aC.

## Referències

* ↑ Strong's Hebrew 48_ אֲבִירָם (Abiram) -- exalted father, an Israelite name Consulta 02-08-2015
* ↑ «Core, Dathan, and Abiron». A: Charles Herbermann. Catholic Encyclopedia. Nova York: Robert Appleton Company, 1913.
* ↑ «Abraham». A: Jewish Encyclopedia Volume I. Funk & Wagnalls/Hathi Trust, 1925.
# Abraham de Smolensk

Abraham de Smolensk fou un monjo de Smolensk, el seu lloc de naixement, on esdevingué monjo del monestir de Bogoroditzkaja. És històricament considerat com a realitzador de miracles. Com a monjo es va comprometre en predicar extensivament i en l'estudi bíblic. És considerat una figura notable en la Rússia pre-mongola. La seva festa se celebra el 21 d'agost en tota l'església russa.
És descrit com un home d'empenta i caràcter militant, qui va introduir la idea del Judici Final en les ments d'ell i altres. Fou molt popular entre els laics, treballant pels malalt i alterats. Fou menys popular amb la resta del clergat local, qui va veure en ell un enemic al que tenia gelosia. Aquesta animositat va portar finalment a diversos càrrecs morals i teològics en contra. Basat en aquests càrrecs, el bisbe local de Smolensk va agafar mesures disciplinàries en contra d'Abraham, els quals van suposar una ombra sobre el seu caràcter durant cinc anys. Es diu que més tard es va justificar amb un miracle. En aquell temps, el bisbe va reobrir el cas en contra Abraham, el va exonerar dels càrrecs aixecats contra ell i el va fer abat del monestir de la Sagrada Creu, el més petit de la zona. Abraham va estar la resta de la seva vida pacíficament en aquest monestir seguint allí la seva vocació, morint allà pacíficament el 1221. Una biografia feta pel seu deixeble Ephraem ha sobreviscut.

## Referències

* ↑ Venerable Ephraim the Disciple of Abramius, Archimandrite and Wonderworker of Smolensk.

## Bibliografia

* Attwater, Donald and Catherine Rachel John. The Penguin Dictionary of Saints. 3rd edition. Nova York: Penguin Books, 1993. ISBN 0-14-051312-4.
* Holweck, F. G. A Biographical Dictionary of the Saints. St. Louis, MO: B. Herder Book Co. 1924.
# 1922 (pel·lícula de 1978)

1922 és una pel·lícula dramàtica grega de 1978 dirigida per Nikos Kúnduros sobre el genocidi grec basada en l'autobiografia del novel·lista grec Elias Venezis, To Número 31328. El film és ambientat als voltants d'Esmirna (Izmir) en el moment en què l'exèrcit turc va entrar a la ciutat el 1922, i segueix el patiment dels presoners grecs ètnics.

## Argument

A Esmirna, el setembre de 1922, els grecs van perdre la guerra, els cristians van ser massacrats, exiliats i deportats pels turcs. Ilias, de disset anys, és detingut i ha de ser deportat a un campament al cor d'Anatòlia. Els seus pares intenten comprar-li la llibertat, però fracassen. Es converteix en el número 31328 d'una columna de presoners que marxa cap a l'est, sota les pallisses i l'assetjament dels guàrdies.

## Repartiment

* Antigoni Amanitou - Loukia
* Zaharias Rohas - Ilias
* Nikos Kapios
* Vasilis Kolovos
* Katerina Gogou - actriu
* Minas Hatzisavvas
* Olga Tournaki - Mare d'Ilias

## Recepció

Al Festival Internacional de Cinema de Tessalònica del 1978 va guanyar els premis Gran Premi, Millor Actor, Millor Actriu, Millor Guió i Millor Fotografia.

## Referències

* ↑ «Movie Reviews». [Consulta: 21 octubre 2017].
* ↑ Démopoulos, Michel. Le Cinéma grec (en francès). París: Centre Georges Pompidou, 1995, p. 263 (cinéma/pluriel). ISBN 2-85850-813-5.

## Enllaços externs

* 1922 a YouTube
# Acetamida

L'acetamida o etanamida és un compost orgànic amb la fórmula CH₃CONH₂. L'acetamida també és un mineral de la classe dels substàncies orgàniques que es pot trobar a la natura. En la seva forma pura és un sòlid cristal·lí blanc. S'utilitza com a plastificant en la síntesi de molts compostos orgànics.

## Síntesi

L'acetamida s'obté per deshidratació de l'acetat d'amoni:
    CH₃COONH₄ → CH₃CONH₂ + H₂O
# Adobe Firefly

Adobe Firefly és un model generatiu de aprenentatge automàtic que s'utilitza en el camp del disseny. Està en fase de prova pública beta. Forma part del conjunt d'aplicacions d'Adobe Creative Cloud i utilitza la intel·ligència artificial generativa i instruccions senzilles de text per crear imatges, efectes de text i paletes de colors vius amb la màxima qualitat. Permet crear contingut a partir d'imatges de referència i explorar més possibilitats d'edició amb eficàcia.
Adobe Firefly es troba també inclòs en altres programes del sistema com Adobe Photoshop i Adobe Illustrator.

## IA Generativa

La IA generativa és un tipus d'intel·ligència artificial que converteix text i altres entrades ordinàries en resultats extraordinaris. Tot i que el debat al voltant d'aqeusta tecnologia s'ha centrat en la generació d'imatges i altres tipus d'art mitjançant IA, la Ia generativa és capaç de fer molt més que generar imatges estàtiques a partir d'unes instruccions de text. Amb unes simples paraules i el generador adequat, qualsevol pot crear vídeos, documents i experiències digitals, a bada de sotisficades imatges i art. Els generadors d'art amb IA també poden ser útils per produir "components bàsics creatius", com pinzells, vectors i textures, que poden formar la base de fragments de contingut o afegir-se a ella.
La IA generativa funciona de manera similar als altres tipus d'intel·ligència artificial que utilitzen un model d'aprenentatge automàtic i una gran base de dades per produir un tipus de resultat específic. En el cas de la generació d'imatges, el model d'IA s'entrena amb cents de milions d'imatges per que aprengui patrons i pugui produir oves imatges basant-se en la seva base de dades.

## Crèdits generatius

Els crèdits generatius permeten l'ús de les funcions d'IA generativa amb tecnologia de Firefly en les aplicacions en què tenen dret. El consum de crèdits generatius depenen del cost informàtic del resultat generat i del valor de la funció d'IA generativa utilitzada.

## Plans

L'ús de l'aplicació es gestiona a través de crèdits generatius d'Adobe, els quals permeten accedir a funcions potenciades per la IA. Adobe ofereix els següents plans:
* Pla gratuït: proporciona 25 crèdits generatius al mes.
* Pla premium: proporciona 100 crèdits generatius al mes, accés incorporat a Adobe Fonts i imatges sense marca d'aigua generades per Adobe Firefly.

## Referències

* ↑ Lardinois, Frederic. «Adobe brings Firefly to the enterprise» (en anglès americà), 08-06-2023. Arxivat de l'original el 2023-06-21. [Consulta: 25 juny 2023].
* ↑ Shrivastava, Rashi. «Adobe Brings Its Generative AI Tool Firefly To Businesses» (en anglès). Arxivat de l'original el 2023-06-21. [Consulta: 25 juny 2023].
* ↑ Weatherbed, Jess. «Adobe is adding its AI image generator Firefly to Photoshop» (en anglès americà), 23-05-2023. Arxivat de l'original el 2023-06-21. [Consulta: 25 juny 2023].
* ↑ «Adobe Firefly: IA generativa per a tot el món».
* ↑ «IA generativa, Adobe Sensei».
# Abbàs Hilmí I d'Egipte

Abbàs Hilmí I d'Egipte (àrab: عباس حلمي الأول, ʿAbbās Ḥilmī al-Awwal) (1813 - 13 de juliol de 1854) fou valí d'Egipte del 1848 al 1854. Fill d'Àhmad Tusun (1793-1816) i net de Muhàmmad Alí, va succeir el seu oncle Ibrahim Paixà d'Egipte com a valí el 10 de novembre de 1848. Hostil als estrangers i a la modernització, va tancar les escoles i fàbriques obertes pel seu avi. Es va acostar al Regne de la Gran Bretanya que li va donar suport contra l'Imperi Otomà en l'aplicació del tanzimat. La Gran Bretanya va obtenir el 18 de juliol de 1851 autorització per construir un ferrocarril d'Alexandria al Caire. Retirat al Palau de Benha fou assassinat allí per dos servidors en circumstàncies mai aclarides (1854). El va succeir el seu oncle Muhàmmad Saïd.

## Referències

* ↑ «Abbàs Hilmí I d'Egipte». Gran Enciclopèdia Catalana. Barcelona: Grup Enciclopèdia Catalana.
# Accident ferroviari de Montcada i Reixac de 2022

L'accident ferroviari de Montcada i Reixac de 2022 es va produir a la línia R4 de Rodalies de Catalunya a l'estació de Montcada i Reixac-Manresa el 7 de desembre de 2022. L'incident va deixar 155 passatgers ferits, dels quals 150 lleus i 5 en estat menys greu, segons el Sistema d'Emergències Mèdiques.

## Esdeveniment

L'accident va ocórrer a primera hora del matí, a prop de les 07:50 h, quan un tren de la línia R4 que circulava en sentit Barcelona, va envestir un altre comboi que anava davant d'ell i estava aturat a l'estació de Montcada i Reixac-Manresa. El xoc va deixar més 150 ferits, dels quals 39 foren traslladats a diferents centres sanitaris. Renfe i Protecció Civil van activar el Pla Ferrocat i s'hi van traslladar diverses unitats del Sistema d’Emergències Mèdiques, Bombers, Mossos d’Esquadra i Policia Local. Les línies R4, R7 i R12 van quedar interrompudes en els dos sentits durant dues hores aproximadament.
Els Mossos d'Esquadra, Adif i Renfe s'encarregaren de la investigació de les causes de l'accident.

## Referències

* ↑ Vaqué Reig, Irene. «155 ferits, la majoria lleus, pel xoc de dos trens de l'R4 a Montcada i Reixac». 324, 07-12-2022. [Consulta: 10 desembre 2022].
* 1 2 Girona, Lluís. «Més de 150 ferits en l'accident entre dos trens de Rodalies a Montcada i Reixac | NacióDigital». Nació Digital, 07-12-2022. Arxivat de l'original el 2022-12-10. [Consulta: 10 desembre 2022].
* ↑ Peinado, Mònica. «La investigació de l'accident de Montcada se centra en la velocitat del tren que entrava a l'estació» (en espanyol europeu). SER Catalunya, 08-12-2022. [Consulta: 10 desembre 2022].
# Abdelkader Ouaraghli

Abdelkader Ouaraghli (àrab: عبد القادر الورياغلي) (Tetuan, 1943 - 7 d'octubre de 2022) fou un exfutbolista marroquí de la dècada de 1970.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a Wydad Casablanca.

## Referències

* ↑ 1970 FIFA World Cup Mexico Arxivat 2012-03-25 a Wayback Machine.
* ↑ Perfil a footballdatabase.eu
* ↑ Perfil a worldfootball.net
# Abdelkader El Yanabi

Abdelkader El Yanabi (àrab: عبد القادر الجنابي, ʿAbd al-Qādir al-Janābī, també transcrit com Abdul Qadir al-Janabi o Abdul Kader El-Janabi) (Bagdad, Iraq, 1944) és un poeta, periodista, escriptor i traductor iraquià molt influenciat de jove pel surrealisme.
Quan a mitjans dels anys 60 es va instaurar a Iraq el règim del partit Baas, El Yanabi va exiliar-se, primer al Regne Unit i després a França, on resideix des del 1972. Allà va escriure diversos estudis sobre Le Désir Libertaire i va publicar textos d'àrabs i perses llibertins de l'època del califat abbàssida de Bagdad, així com textos de Georges Henein, precursor del surrealisme a Egipte. Refusant qualsevol vinculació sacra amb el conflicte araboisraelià, El Yanabi es vinculà a escriptors israelians i va fer una crida a una solució justa del conflicte. Una de les seves obres més famoses i traduïda a més llengües és Horitzons verticals.

## Referències

* ↑ Jacquemond, Richard. Conscience of the nation: writers, state, and society in modern Egypt (en anglès). American Univ in Cairo Press, 2008. ISBN 9774161017.

## Enllaços externs

* Llibres de l'autor a les Biblioteques de Barcelona
* «MOLHAK - الملحق الثقافي». [Consulta: 24 juny 2012]. (àrab)
* Llibres en àrab sobre Abdelkader El Yanabi a Google Llibres (àrab)
# Abdelkader Ben Bouali

Abdelkader Ben Bouali (25 d'octubre de 1912 - 23 de febrer de 1997) fou un futbolista francès.

## Selecció de França

Va formar part de l'equip francès a la Copa del Món de 1938.

## Referències

* ↑ «Profile - French Football Federation». Arxivat de l'original el 2018-01-29. [Consulta: 29 gener 2018].
* ↑ Profile - Eu-Football Info
# Acción Republicana Democrática Española

Acción Republicana Democrática Española (ARDE) és el nom d'un partit polític espanyol creat el 1959 com a resultat de l'intent d'unió d'Izquierda Republicana i Unió Republicana, els dos partits republicans de més importància durant la Segona República Espanyola.
Després de la reforma democràtica en Espanya va concórrer a les eleccions locals del 1979, aconseguint el segon lloc en nombre de vots en la ciutat valenciana de Sogorb, per la qual cosa, amb el suport del PSOE aconsiguí el primer i únic alcalde republicà que governà un municipi espanyol des de l'època republicana, Manuel Sender. En la següent convocatòria electoral municipal aconsiguí ser el partit més votat en la localitat, romanent a l'oposició per un acord entre el PSOE i AP.
En l'actualitat sembla haver-se integrat en l'anomenat Club Republicà, juntament amb altres partits d'este signe entre els quals hi ha Grup Tercera República Espanyola, Liberals per la República i Progressistes Federals.

## Referències

* 1 2 SÁIZ, EVA «Segorbe, bastión republicano». El País [Madrid], 17-05-2011. ISSN: 1134-6582.

## Enllaços externs

* ARDE - Centre de Sogorb
# Akşehir

Akşehir és una ciutat de Turquia a Anatòlia Central, cap d'un districte de la província de Konya. El 2000 tenia 60.226 habitants i el seu districte 114.918 habitants. Està situada a una plana al nord de las serralada de Sultan Dagh. El seu nom vol dir "Localitat Blanca" (şehir ve del persa shahr, "poble"). Fou la clàssica Filomèlium o Filomèlion. Sota els romans d'Orient fou plaça fronterera amb els seljúcides de Rum. Al segle xiv va passar al Beylik de Karaman-oğlu i fou una ciutat important que va passar als otomans sota Baiazet I al final del segle xiv, però fou perduda el 1402, només per recuperar-la uns anys més tard.
Baiazet I hi fundà la seva mesquita; la madrassa de Tash inclou una inscripció del seljúcida Kaykaus I (1216) però és d'època posterior. La tomba del sayyid Mahmud Khayrani té una piràmide octogonal de 1224 però restaurada al segle xv). L'Ulu Djami és del segle xv i el Iplikči Djami del 1337. La tomba moderna de Nasr al-Din Khodja porta la data 386/996

## Bibliografia

* Falling Rain Genomics, Inc. «Geographical information on Akşehir, Turkey» (en anglès).
* Enciclopèdia Catòlica, entrada Philomelium

## Enllaços externs

* Lloc web del governador
* Lloc web de la municipalitat